CELEX: 42014X0325(02)
Language: et
Date: 2014-03-25 00:00:00
Title: Ühinenud Rahvaste Organisatsiooni Euroopa Majanduskomisjoni (UNECE) eeskiri nr 82 – Ühtsed sätted, milles käsitletakse halogeenhõõglampidega (HS 2 -lampidega) varustatud mopeedi esilaternate tüübikinnitust

25.3.2014   
            
            
               ET
            
            
               Euroopa Liidu Teataja
            
            
               L 89/92
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav veebisaidil:
   http://www.unece.org/trans/main/wp29/wp29wgs/wp29gen/wp29fdocstts.html
   Ühinenud Rahvaste Organisatsiooni Euroopa Majanduskomisjoni (UNECE) eeskiri nr 82 – Ühtsed sätted, milles käsitletakse halogeenhõõglampidega (HS2-lampidega) varustatud mopeedi esilaternate tüübikinnitust
   Sisaldab kogu kehtivat teksti kuni:
   01-seeria muudatused – jõustumise kuupäev: 12. september 2001
   SISUKORD
   EESKIRI
   
               1.
            
            Reguleerimisala
         
               2.
            
            Tüübi määratlus
         
               3.
            
            Tüübikinnituse taotlemine
         
               4.
            
            Märgistus
         
               5.
            
            Tüübikinnitus
         
               6.
            
            Üldnõuded
         
               7.
            
            Erinõuded
         
               8.
            
            Toodangu vastavus
         
               9.
            
            Karistused toodangu mittevastavuse korral
         
               10.
            
            Esilaterna tüübi muutmine ja tüübikinnituse laiendamine
         
               11.
            
            Tootmise lõpetamine
         
               12.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         
               13.
            
            Üleminekusätted
         LISAD
   
               1. lisa. –
            
            Teatis esilaternatüübi tüübikinnituse andmise, tüübikinnituse laiendamise, tüübikinnituse andmisest keeldumise, tüübikinnituse tühistamise või tootmise lõpetamise kohta kooskõlas eeskirjaga nr 82
         
               2. lisa. –
            
            Tüübikinnitusmärgi kujundus
         
               3. lisa. –
            
            Fotomeetrilised katsed
         
               4. lisa. –
            
            Kiiratava valguse värvus
         1.   REGULEERIMISALA
   Käesolevat eeskirja kohaldatakse halogeenlampidega (HS2) varustatud esilaternate suhtes, mis on ette nähtud paigaldamiseks mopeedidele ja mopeedina käsitletavatele sõidukitele.
   2.   TÜÜBI MÄÄRATLUS
   Eri „tüüpi” esilaternad on esilaternad, mis erinevad üksteisest järgmiste oluliste näitajate poolest:
   
               2.1.
            
            
               kaubanimi või kaubamärk;
            
         
               2.2.
            
            
               optiliste süsteemide omadused;
            
         
               2.3.
            
            
               niisuguste osade lisamine või kõrvaldamine, mis võivad peegeldumise, murdumise või neeldumise kaudu muuta optilist toimet; Muutus esilaternate tulede värvuses ilma muude omaduste muutumiseta ei kujuta endast muutust esilaterna tüübis. Seetõttu antakse sellistele esilaternatele sama tüübikinnitusnumber.
            
         3.   TÜÜBIKINNITUSE TAOTLEMINE
   
               3.1.
            
            
               Tüübikinnituse taotluse esitab kaubanime või kaubamärgi omanik või tema nõuetekohaselt volitatud esindaja.
            
         
               3.2.
            
            
               Igale tüübikinnitustaotlusele tuleb lisada:
               
                           3.2.1.
                        
                        
                           kolmes eksemplaris piisavalt üksikasjalikud joonised, mis võimaldavad kindlaks teha laterna tüübi (vt punktid 4.2 ja 5.3) ja millel on kujutatud esilaterna vertikaalne ristlõige ja eestvaade koos hajutiklaasi rihvelmustriga, kui see on olemas;
                        
                     
                           3.2.2.
                        
                        
                           tehniline lühikirjeldus;
                        
                     
                           3.2.3.
                        
                        
                           järgmised näidised:
                           
                                       3.2.3.1.
                                    
                                    
                                       kaks värvitu hajutiklaasiga näidist;
                                    
                                 
                                       3.2.3.2.
                                    
                                    
                                       värvilise filtri või värvilise varje (või värvilise hajutiklaasi) katsetamiseks: kaks näidist.
                                    
                                 
                     
         
               3.3.
            
            
               Pädev asutus teeb enne tüübikinnituse andmist kindlaks, kas on kehtestatud rahuldav kord, millega tagatakse toodangu vastavuse tõhus kontroll.
            
         4.   MÄRGISTUS (1)
   
   
               4.1.
            
            
               Tüübikinnituse saamiseks esitatud esilaternatel peab olema taotleja kaubanimi või -märk; kõnealune märgistus peab olema selgelt loetav ja kustumatu.
            
         
               4.2.
            
            
               Iga esilaterna hajutiklaasil ja korpusel (1) peab olema piisava suurusega ala tüübikinnitusmärgi jaoks; need kohad peavad olema näidatud punktis 3.3.1 osutatud joonistel.
            
         5.   TÜÜBIKINNITUS
   
               5.1.
            
            
               Kui kõik punkti 3.3.3 kohaselt esitatud esilaternatüübi näidised vastavad käesoleva eeskirja nõuetele, antakse tüübikinnitus.
            
         
               5.2.
            
            
               Igale kinnitatud tüübile antakse tüübikinnitusnumber. Selle kaks esimest kohta (praegu 00, mis tähendab eeskirja algversiooni) näitavad muudatuste seeriat, mis hõlmab kõige hilisemaid tehnilisi muudatusi, mis tüübikinnituse väljastamise ajaks on eeskirja tehtud. Sama kokkuleppeosaline ei tohi anda sel viisil antud numbrit teisele käesoleva eeskirja reguleerimisalasse kuuluvale esilaternatüübile (2).
            
         
               5.3.
            
            
               Teade esilaterna tüübile käesoleva eeskirja kohase tüübikinnituse andmise või laiendamise või andmisest keeldumise kohta esitatakse käesolevat eeskirja rakendavatele 1958. aasta kokkuleppe osalistele käesoleva eeskirja 1. lisas esitatud näidisele vastaval vormil.
            
         
               5.4
            
            
               Igale esilaternale, mis vastab käesoleva eeskirja kohaselt kinnitatud tüübile, peab olema paigutatud punktis 4.2 osutatud kohtadesse lisaks punktis 4.1 kirjeldatud märgile ka rahvusvaheline tüübikinnitusmärk, (3) mis koosneb:
               
                           5.4.1.
                        
                        
                           ringjoonega ümbritsetud E-tähest, millele järgneb tüübikinnituse andnud riigi tunnusnumber (4);
                        
                     
                           5.4.2.
                        
                        
                           tüübikinnitusnumbrist;
                        
                     
         
               5.5.
            
            
               Punktis 5.4 nimetatud märgid peavad olema selgesti loetavad ja kustumatud.
            
         
               5.6.
            
            
               Eespool nimetatud tüübikinnitusmärkide paigutuse näidised on esitatud käesoleva eeskirja 2. lisas.
            
         6.   ÜLDNÕUDED
   
               6.1.
            
            
               Iga näidis peab vastama punktis 7 esitatud nõuetele.
            
         
               6.2.
            
            
               Esilaternad tuleb projekteerida ja valmistada nii, et tavapärases kasutustingimustes, olenemata neile mõjuda võivast vibratsioonist, oleks kindlustatud nende nõuetekohane toimimine ja käesoleva eeskirjaga ettenähtud omaduste säilimine.
            
         
               6.3.
            
            
               Osad, mille abil halogeenlamp on kinnitatud peegeldi külge, peavad olema valmistatud nii, et halogeenlambi saab ka pimedas asetada ainult õigesse asendisse.
            
         7.   ERINÕUDED
   
               7.1.
            
            
               Hajutiklaasi õige paigutus optilise süsteemi suhtes peab olema ühemõtteliselt märgistatud ja hajutiklaas ei tohi pöörduda.
            
         
               7.2.
            
            
               Esilaternate valgustatuse mõõtmiseks kasutatakse käesoleva eeskirja 3. lisas kirjeldatud mõõteekraani ja standardset halogeenhõõglampi sileda ja värvitu lambipirniga vastavalt eeskirja nr 37 HS2-kategooriale.
               Standardset halogeenhõõglampi kohandatakse võrdlusvalgusvooga vastavalt nimetatud lampidele eeskirjas nr 37 sätestatud väärtustele kuuevoldise nimipinge juures.
               Lähitule varju piir peab olema piisavalt terav, et selle abil oleks võimalik praktiliselt saavutada rahuldav joondus.
            
         
               7.3
            
            
               Varju piir peab horisontaalses pikkuses olema võimalikult sirge ja horisontaalne vähemalt 2,250 mm ulatuses ja mõõdetuna 25 meetri kauguselt.
               3. lisa kohaselt joondatud (5) esilaternad peavad vastama nimetatud lisas sätestatud nõuetele.
            
         
               7.4.
            
            
               Valguslaigul ei tohi olla nähtavust halvendavaid kõrvalekaldeid külgsuunas.
            
         
               7.5.
            
            
               Valgustatuse väärtusi ekraanil mõõdetakse fotoretseptori abil, mille tegelik tajupind asub 65 mm küljepikkusega ruudu sees.
            
         8.   TOODANGU VASTAVUS
   
               8.1.
            
            
               Iga esilatern, mis kannab käesolevas eeskirjas nõutud tüübikinnitusmärki, peab vastama kinnitatud tüübile ning käesoleva eeskirja nõuetele.
            
         
               8.2.
            
            
               Sellest olenemata peab seeriatoodangust juhuslikult valitud seadme minimaalne valgustugevus (mõõdetuna punktis 7.2 nimetatud standardse halogeenlambiga) olema vähemalt 80 % 3. lisas sätestatud miinimumväärtustest ning selle maksimaalne valgustugevus ei tohi ületada 120 % 3. lisas sätestatud maksimumväärtustest.
            
         9.   KARISTUSED TOODANGU MITTEVASTAVUSE KORRAL
   
               9.1.
            
            
               Esilaterna tüübile käesoleva eeskirja kohaselt antud tüübikinnituse võib tühistada, kui eespool sätestatud nõuded ei ole täidetud.
            
         
               9.2.
            
            
               Kui käesolevat eeskirja kohaldav kokkuleppeosaline tühistab tüübikinnituse, mille ta on eelnevalt andnud, teatab ta sellest käesoleva eeskirja 1. lisas esitatud vormi abil kohe teistele käesolevat eeskirja kohaldavatele kokkuleppeosalistele.
            
         10.   ESILATERNA TÜÜBI MUUTMINE JA TÜÜBIKINNITUSE LAIENDAMINE
   
               10.1.
            
            
               Igast esilaterna tüübi muudatusest teatatakse esilaterna tüübikinnituse väljastanud haldusasutusele. Sellisel juhul võib asutus:
               
                           10.1.1.
                        
                        
                           võtta seisukoha, et tõenäoliselt ei avalda tehtud muudatused märgatavat ebasoovitavat mõju ning et esilatern vastab igal juhul endiselt nõuetele, või
                        
                     
                           10.1.2.
                        
                        
                           nõuda katsete eest vastutavalt tehniliselt teenistuselt uut katsearuannet.
                        
                     
         
               10.2.
            
            
               Tüübikinnituse andmisest või sellest keeldumisest teatatakse koos muudatuste täpsustustega kõikidele käesolevat eeskirja kohaldavatele kokkuleppeosalistele punktis 5.3 täpsustatud korras.
            
         
               10.3.
            
            
               Tüübikinnituse laienduse andnud pädev asutus määrab kõnealusele laiendusele seerianumbri ja teavitab sellest käesolevat eeskirja kohaldavaid 1958. aasta kokkuleppe osalisi käesoleva eeskirja 1. lisas toodud näidisele vastava teatisevormiga.
            
         11.   TOOTMISE LÕPETAMINE
   Kui tüübikinnituse omanik lõpetab käesoleva eeskirja kohaselt tüübikinnituse saanud esilaternatüübi tootmise, teatab ta sellest tüübikinnituse andnud asutusele. Sellise teatise saamisel teatab kõnealune asutus sellest teistele käesolevat eeskirja kohaldavatele 1958. aasta kokkuleppe osalistele, kasutades selleks käesoleva eeskirja 1. lisas esitatud teatise näidisvormi.
   12.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   Käesolevat eeskirja kohaldavad 1958. aasta kokkuleppe osalised peavad edastama ÜRO sekretariaadile tüübikinnituskatsete tegemise eest vastutavate tehniliste teenistuste ning nende haldusasutuste nimed ja aadressid, kes annavad tüübikinnitusi ja kellele tuleb saata vormikohased teatised teistes riikides välja antud tüübikinnituste, tüübikinnituste laiendamise, tüübikinnituste andmisest keeldumise või tüübikinnituste tühistamise kohta.
   13.   ÜLEMINEKUSÄTTED
   
               13.1.
            
            
               Kuus kuud pärast eeskirja nr 113 ametlikku jõustumiskuupäeva lõpetavad käesolevat eeskirja kohaldavad kokkuleppeosalised käesoleva eeskirja kohaste Euroopa Majanduskomisjoni (ECE) tüübikinnituste andmise.
            
         
               13.2.
            
            
               Käesolevat eeskirja kohaldavad kokkuleppeosalised ei tohi keelduda tüübikinnituse laiendamisest käesoleva eeskirja 01-seeria muudatuste või algversiooni kohaselt.
            
         
               13.3.
            
            
               Käesoleva eeskirja kohased tüübikinnitused, mis on antud enne eeskirja nr 113 jõustumiskuupäeva, ja kõik tüübikinnituste laiendused, kaasa arvatud need, mis on antud käesoleva eeskirja algversiooni kohaselt, kehtivad tähtajatult.
            
         
               13.4.
            
            
               Käesolevat eeskirja kohaldavad kokkuleppeosalised jätkavad esilaternate tüübikinnituste andmist käesoleva eeskirja 01-seeria muudatuste või algversiooni kohaselt, tingimusel et kõnealused esilaternad on ette nähtud kasutuses olevatele sõidukitele asendusseadmena paigaldamiseks.
            
         
               13.5.
            
            
               Alates eeskirja nr 113 ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelata uuele sõidukitüübile sellise esilaterna paigaldamist, mis on saanud tüübikinnituse eeskirja nr 113 alusel.
            
         
               13.6.
            
            
               Käesolevat eeskirja kohaldavad kokkuleppeosalised lubavad jätkuvalt paigaldada sõidukitüübile või sõidukile esilaternaid, mis on saanud tüübikinnituse käesoleva eeskirja kohaselt.
            
         
               13.7.
            
            
               Käesolevat eeskirja kohaldavad kokkuleppeosalised lubavad jätkuvalt kasutuses olevale sõidukile paigaldada või sellisel sõidukil kasutada esilaternat, mis on saanud tüübikinnituse käesoleva eeskirja algversiooni kohaselt, tingimusel et esilatern on ette nähtud asendusseadmena paigaldamiseks.
            
         
      (1)  Kui hajutiklaasi ei saa korpusest eraldada, piisab vastavast alast hajutiklaasil.
   
      (2)  Muutus esilaternate tulede värvuses ilma muude omaduste muutumiseta ei kujuta endast muutust esilaterna tüübis. Seetõttu antakse sellistele esilaternatele sama tüübikinnitusnumber (vt punkti 2.3).
   
      (3)  Kui eri tüüpi esilaternatel on identne hajutiklaas või identne peegeldi, võib hajutiklaasil ja peegeldil olla mitu nende esilaterna tüüpide tüübikinnitusmärki, tingimusel et konkreetsele tüübile antud tüübikinnitusnumbrit on võimalik üheselt kindlaks määrata.
   
      (4)  1958. aasta kokkuleppe osaliste tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument TRANS/WP.29/78/Rev.2/Amend.1).
   
      (5)  Esilaterna vertikaalnurk peab olema kohandatav.
   
      1. LISA
      
         TEATIS
      
      (suurim formaat: A4 (210 × 297 mm))
      
         
   
   
      2. LISA
      
         TÜÜBIKINNITUSMÄRGI KUJUNDUS
      
      
         
      a ≥ 12 mm
      Eespool kujutatud tüübikinnitusmärgiga esilatern on saanud eeskirja nr 82 alusel tüübikinnituse Madalmaades (E4) ja kannab tüübikinnitusnumbrit 00243. Tüübikinnitusnumbri esimesed kaks kohta näitavad, et tüübikinnitus on antud vastavalt käesoleva eeskirja originaalversioonile.
   
   
      3. LISA
      
         FOTOMEETRILISED KATSED
      
      1.   Mõõtmiste sooritamiseks paigutatakse mõõteekraan 25 meetri kaugusele esilaterna ette, lambi hõõgniiti punktiga HV ühendava joone suhtes risti; joon HH peab olema horisontaalne.
      2.   Külgsuunas tuleb esilatern joondada nii, et selle valgusvihu keskpunkt paikneb vertikaaljoonel VV.
      3.   Vertikaalsuunas peab esilatern olema joondatud nii, et varju piir asub 250 mm allpool joont HH. Piir peab olema võimalikult horisontaalne.
      4.   Kui esilatern on joondatud vastavalt punktidele 2 ja 3, peab see vastama allpool nimetatud tingimustele.
      
                  Mõõtmispunkt
               
               
                  Valgustatus E (lx)
               
            
                  Mis tahes punkt joonel HH ja sellest kõrgemal
               
               
                  ≤ 0,7
               
            
                  Mis tahes punkt joonel 35L-35R, välja arvatud 35V
               
               
                  ≥ 1
               
            
                  Punkt 35 V
               
               
                  ≥ 2
               
            
                  Mis tahes punkt joonel 25L25R
               
               
                  ≥ 2
               
            
                  Mis tahes punkt joonel 15L-15R
               
               
                  ≥ 0,5
               
            5.   Mõõteekraan
      
         
      (mõõtmed on millimeetrites kauguse kohta 25 meetrit)
   
   
      4. LISA
      
         KIIRATAVA VALGUSE VÄRVUS
      
      
                  1.
               
               
                  Esilaternad võivad kiirata valget või valikkollast valgust.
               
            
                  2.
               
               
                  Valikkollase valguse värvsuskoordinaadid on:
                  
                              piirväärtus punase koordinaadi suunas
                           
                           
                              y ≥ 0,138 + 0,580 x
                           
                        
                              piirväärtus rohelise koordinaadi suunas
                           
                           
                              y ≤ 1,29 x – 0,100
                           
                        
                              piirväärtus valge koordinaadi suunas
                           
                           
                              y ≥ – x + 0,966
                           
                        
                              piirväärtus spektraalväärtuse suunas
                           
                           
                              y ≥ – x + 0,992
                           
                        
            
                  3.
               
               
                  Valge valguse värvsuskoordinaadid on:
                  
                              piirväärtus sinise koordinaadi suunas
                           
                           
                              x ≥ 0,310
                           
                        
                              piirväärtus kollase koordinaadi suunas
                           
                           
                              x ≤ 0,500
                           
                        
                              piirväärtus rohelise koordinaadi suunas
                           
                           
                              y ≤ 0,150 + 0,640 x
                           
                        
                              piirväärtus rohelise koordinaadi suunas
                           
                           
                              y ≤ 0,440
                           
                        
                              piirväärtus purpurse koordinaadi suunas
                           
                           
                              y ≥ 0,050 + 0,750 x
                           
                        
                              piirväärtus punase koordinaadi suunas
                           
                           
                              y ≥ 0,382
                           
                        
            
         Märkus:
      Kokkuleppe, millele käesolev eeskiri on lisatud, artikkel 3 ei takista kokkuleppeosalisi keelustamast kas valget või valikkollast valgust kiirgavate hõõglampide kasutamist nende poolt registreeritud sõidukitel.